સૌથી વધુ નેપાળમાં હાલમાં પ્રધાનમંત્રી કે પી શર્મા ઓલીની સરકાર છે અને રાજપક્ષેની જેમ જ તે પણ ચીન માટે નરમ વલણ રાખનારા પીએમ છે. નેપાળને ચીનના ઝાંસામાંથી બચાવવા માટે ભારત સરકારે આર્થિક મદદમાં 73 ટકાનો વધારો કર્યો. વર્ષ 2017-18 માટે નેપાળને મળનારી આર્થિક મદદ 375 કરોડ હતી તો વર્ષ 2018-19 માટે તે 650 કરોડ પર પહોંચી ગઈ. ભૂટાન માટે ભારત તરફથી 1સ813 કરોડ રૂપિયાની મદદ કરવામાં આવી. વર્ષ 2017-18 માં આ રકમ 1,779 કરોડ હતી. ભારત ભૂટાનની સરકાર સાથે મળીને અહીં હાઈડ્રો-ઈલેક્ટ્રીક પ્રોજેક્ટ્સને આગળ વધારી રહ્યા છે. આ ઉપરાંત અમુક ઈન્ફ્રાસ્ટ્રક્ચર પ્રોજેક્ટ્સ પણ ભારતની દેખરેખમાં ચાલી રહ્યા છે. નેપાળના પીએમે ચીનની મદદથી તૈયાર થઈ રહેલા 2.5 બિલિયન ડૉલરવાળા હાઈડ્રો પાવર પ્લાન્ટને ફરીથી શરૂ કરવાનું પણ એલાન કર્યુ હતુ. નેપાળમાં અત્યાર સુધી ચીનની મદદવાળા 22 પ્રોજેક્ટ્સ શરૂ કરવામાં આવી ચૂક્યા છે.